**Judecătoria** **...ꜜ⁾**

##### *ꜜ⁾ Conform prevederilor art. 94, art.113 alin. (1) pct.2, respectiv art.107 din Codul de procedură civilă, este compententă să judece această cerere atât Judecătoria în a cărei circumscripție domiciliază reclamantul ( cel care solicită pensia de întreținere), cât Judecătoria în a cărei circumscripție domiciliază pârâtul ( cel care datorează pensia de întreținere)*

**Domnule Preşedinte,**

**Subsemnatul**ꜜ⁾(*nume ..., prenume ...*), cu domiciliul în .... (adresa completă : localitate, str., nr., bloc, scară, etaj, nr. ap.), având codul numeric personal ...

*ꜜ⁾ Cererea se formulează de către copilul devenit major, aflat în continuarea studiilor, până la terminarea acestora, dar fără a depăşi vârsta de 26 de ani.*

**în contradictoriu cu pârâtul/pârâții** (*nume ..., prenume ...*), cu domiciliul în ..., formulez prezenta

**CERERE DE CHEMARE ÎN JUDECATĂ**

prin care solicit instanţei ca prin hotărârea ce o va pronunţa să dispună **obligarea pârâtului/pârâțiilor la plata unei pensii de întreţinere lunare în cuantum deꜜ⁾ .....** reprezentând contribuţia care îi/le revine pârâtului/pârâților, în temeiul obligaţiei legale de întreţinere, la cheltuielile de educare, învăţătură şi pregătire profesională.

ꜜ*⁾ Întreţinerea datorată de părinte se stabileşte până la:*

* *o pătrime din venitul său lunar net pentru un copil;*
* *o treime din venitul său lunar net pentru 2 copii (o treime este cota totală, care poate reveni ambilor copii, nu fiecăruia dintre ei);*
* *o jumătate din venitul său lunar net pentru 3 sau mai mulţi copii (o jumătate este cota totală, care poate reveni tuturor copiilor aflaţi în întreţinerea pârâtului, nu fiecăruia dintre ei).*

*Cuantumul întreţinerii datorate copiilor, împreună cu întreţinerea datorată altor persoane, nu poate depăşi jumătate din venitul net lunar al pârâtului.*

*Întreţinerea este datorată potrivit cu nevoia celui care o cere şi cu mijloacele celui care urmează a o plăti*

De asemenea, în conformitate cu prevederile art.532 din Codul Civil solicit obligarea pârâtului la plata pensiei de întreţinere începând cu data deꜜ⁾ .....

*ꜜ⁾ Pensia de întreţinere se datorează de la data cererii de chemare în judecată, însă pensia poate fi acordată şi pentru o perioadă anterioară, dacă introducerea cererii de chemare în judecată a fost întârziată din culpa pârâtului.*

Totodata, în conformitate cu prevederile art.533 din Codul Civil solicit ca plata pensiei de întreţinere de către pârât să se facă astfelꜜ⁾ .....

***ꜜ⁾*** *Pensia de întreţinere se plăteşte în rate periodice, la termenele convenite de părţi sau, în lipsa acordului lor, la cele stabilite prin hotărâre judecătorească.*

*De asemenea, părţile pot conveni sau, dacă sunt motive temeinice, instanţa poate hotărî ca întreţinerea să se execute prin plata anticipată a unei sume globale care să acopere nevoile de întreţinere ale celui îndreptăţit pe o perioadă mai îndelungată sau pe întreaga perioadă în care se datorează întreţinerea, în măsura în care pârâtul are mijloacele necesare acoperirii acestei obligaţii.*

**În fapt,** arăt că ꜜ⁾...

*ꜜ⁾Precizați aspectele ce justifică cererea dumneavoastră, precum:*

* *faptul că pârâtul/pârâții este/sunt părintele/părinții dumneavoastră;*
* *faptul că aveți anumite nevoi ce presupun cheltuieli de educare, învăţătură şi pregătire profesională ( precizați faptul că vă aflați în continuarea studiilor, indicați instituția de învățământ);*
* *dacă este cazul, faptul că sunteți implicat în activităţile extraşcolare ce presupun anumite cheltuieli;*
* *dacă dețineți astfel de informații, faptul că pârâtu/pârâțiil înregistrează venituri, respectiv locul său de muncă, faptul că pârâtul deține bunuri etc.;*
* *faptul că obligaţia de întreţinere a pârâtului nu a fost executată de bunăvoie, în natură, prin asigurarea cheltuielilor pentru educare, învăţătură şi pregătire profesională. În consecință, este necesară executarea obligaţiei de întreţinere printr-o prestaţie bănească periodică etc.*

**În drept,** îmi întemeiez cererea pe dispoziţiile art. 499 şi art. 527-530 din Codul Civil.

**În dovedire,** solicit încuviinţarea probei cu înscrisuri/ probei testimoniale/ probei cu interogatoriul pârâtului.ꜜ⁾

*ꜜ⁾ Puteți solicita încuviințarea oricăreia dintre aceste probe sau chiar încuviințarea tuturor celor trei variante.*

**În cadrul probei cu înscrisuri,** depun următoarele înscrisuri ....., în copii certificate pentru conformitate cu originalul, în ..... exemplare.ꜜ⁾

*ꜜ⁾ Enumerați înscrisurile depuse. ( de exemplu: Certificatul de naștere nr..., Adeverințe ce atestă urmarea cursurilor într-o unitate de învățământ, chitanțe etc.)*

*Pe fiecare înscris pe care îl anexați prezentei cereri scrieți, în josul paginii sau unde se poate și este vizibil, pe fiecare pagină, mențiunea „ Conform cu originalul” și semnați lângă această mențiune.*

**În cadrul probei cu testimoniale**, solicit citarea în calitate de martori a numiţilor (*nume ..., prenume* ...) ....., cu domiciliulîn ... *(adresa completă a martorilor : localitate, str., nr., bloc, scară, etaj, nr. ap.)*, pentru dovedirea celor expuse mai sus.

**În cadrul probei cu interogatoriu**, solicit citarea pârâtului/pârâților, sub sancţiunea aplicării dispoziţiilor art. 358 Codul de procedură civilă *(în cazul în care pârâtul refuză să răspundă la interogatoriu sau nu se înfăţişează, instanţa poate socoti aceste împrejurări ca o mărturisire deplină ori numai ca un început de dovadă în folosul aceluia care a propus interogatoriul)* , pentru dovedirea următoarelor aspecte ( *de exemplu: faptul că pârâtul are un loc de muncă, faptul că pârâtul dispune de venituri suplimentare etc.*)

Solicit judecarea cauzei în lipsă, în conformitate cu art. 411 alin. (1) pct. 2 Codul de procedură civilă.

În conformitate cu art. 453 C. pr. civ., solicit instanţei să oblige pârâtul la plata cheltuielilor de judecată ocazionate de acest procesꜜ⁾ .

*ꜜ⁾ De exemplu cheltuielile reprezentând onorariile avocaţilor/ sumele cuvenite martorilor pentru cheltuielile de transport, cazare sau masă etc.*

*Prezenta cerere este scutită de la plata taxei judiciare de timbru, conform dispoziţiilor Ordonanței de urgență a Guvernului nr.80/2013 privind taxele judiciare de timbru.*

Depun prezenta cerere de chemare în judecată și înscrisurile anexate în două/trei exemplare.

##### *ꜜ⁾ Cererea va fi depusă, în conformitate cu prevederile art.149 din Codul de procedură civilă în atâtea exemplare câte sunt necesare pentru comunicare. În cazul de față, cererea va fi comunicată într-un exemplar către pârât/în două exemplare pentru pârâți ( când sunt chemați în judecată ambii părinți) şi într-un un exemplar pentru instanţă.*

*Dacă cererea se face prin mandatar, reprezentant legal sau avocat se anexează în plus și procura în original/copie legalizată/împuternicirea avocaţială//copie legalizată după înscrisul doveditor al calităţii de reprezentant.*

**Data** **Semnătura**

**Domnului Preşedinte al Judecătoriei ....**